section_heading: Rana povijest
paragraph_text: Suza je jedan od najstarijih poznatih gradova u regiji i svijetu, koji datira iz 5000. pr. Kr. kada je postojala akropola. Najstarije urbane strukture u okolici akropole datiraju iz 4000. pr. Kr., dok ruralni ostaci potječu iz 7000. pr. Kr. Oslikana keramika pronađena u okolici grada koja svjedoči o postojanju civilizacije datira iz 5000. pr. Kr. (doba Uruka). Prastari grad nalazio se u pojasu između rijeka Šaur i Dez, i predstavljao je politički centar od velike važnosti.